

**Предлог програма за работа**

на Македонскиот сојуз (МС) во 2017 година

Согласно традиционалните определби, МС ќе продолжи да работи за:

* зачувување и унапредување на македонската култура, јазик и традиција во редовите на македонската заедница во Шведска.
* за заштита на интересите на своите членови во Шведска.
* за натамошна интеграција во шведското општество и социјално-културен развој во рамките на друштвата/клубовите.
* за унапредување на соработката меѓу Кралството Шведска и Република Македонија преку разни проекти и иницијативи.

**Централните настани и манифестации** на МС во 2017 ќе се одржат на:

1 април, Борос **Совет**/**годишно неизборно собрание на МС** со претседателите на УО од друштвата и клубовите/ како и годишен состанок на **Женскиот актив** при МС

20 мај, Трелеборг **Ден на македонската култура**

Септември **Ден на македонската поезија**

Октомври **Македонска младинска средба**

**Приоритет во работењето** ќе биде даден на следниве области:

* Докомплетирање и упдатирање/ажурирање на **регистар на членовите** на друштавта и клубовите. Почнувајќи од 2010 година, секое друштво/клуб до канцеларијата на МС треба да достави список на сите свои членови со име и презиме, година на раѓање, пол, адреса и податок за платена членарина.
* Една од најприоритетните задачи ќе биде разгледување на можностите во соработка со друштвата/клубовите со цел да се стимулира зачленувањето и зголемувањето на бројот на членовите.
* Реактивирање и фромирање нови **фолкорни групи** во друштвата и клубовите.
* Организрање на **фудбалски натпревари** меѓу екипте при македонските друштва/клубови со поддршка од страна на МС, меѓу другото, за превоз, исхрана и спортски сали. Посебно во рамките на Младинските средби.
* Подобрување на условите за одржување на **настава по мајчин јазик** во просториите на друштвата/клубовите .
* Формирање на **пензионерски секции** во оние друштва и клубови каде што за таков вид секции и активности постои интерсирање и мотивација.
* Организирање **конзуларни денови** во соработка со Амбасадата на РМ.
* Подобрување и проширување на соработката со **Агенцијата за иселеништво на РМ**.
* **Зајакнување** на соработката меѓу Претседателството на МС со друштвата и клубовите и со црковните општини во Малме и Гетеборг.

Акцент во работењето ќе биде ставен и врз иницирање и реализација на **неколку проекти**:

* Проекти за кои ќе покажат интересирање на **Женскиот** **актив** при МС.
* Поттикнување на можности за формирање на **Младински актив** при МС.
* Поддршка активностите на Друштвото на македонско-шведско пријателство во Македонија.
* Соработка со **АБФ** во реализација на заеднички пројекти и информативни средби.
* Контакти со шведски институции и органи (Фолксам, F-kassa, sjukvården, AF) со цел да се зголеми обемот на преведување информации на македонски јазик.

**Назнаки и идеи за работење на друштвата на локално ниво за 2017 година**

**Активности**

1. Семинари - познавање на работата во друштвата
2. Семинари – новини на пазарот на трудот, пензија и пензиското осигурување
3. Да се предложат нови проекти во соработка со друштвата

**Фестивали**

1. Подобра организација
2. Подобра информација и реклама/ рекламни постери/афиши
3. Да се мотивираат друштвата за учество
4. Неизоставно да се покануваат друштва од други националности
5. Збогатување на фестивалските програми со нови содржини
6. Активно да се бараат спонзори

**Задачи за друштвата**

1. Најдоцна до крајот на јануари/февруари да ги одржуваат годишните собранија
2. Веднаш по годишните собранија да ги достават планот за работа и составот на управните одбори
3. Навреме да одговараат на писмата испратени од МС
4. Сите исплати и барања да се извршуваат во определен рок
5. Почести контакти со Претседателството на МС
6. Да земат активно учество во рамките на сојузните манифестации
7. Да се приоритира работата на женските и младинските активи и да се формираат такви активи таму каде што моментално не постојат

**Назнаки за утврдување одредби во Правилникот на МС за организација на сојузните манифестации**

* Друштвото домаќин на сојузните манифестации Ден на македонската култура и Македонски младински средби од сопствени средства ги покрива трошоците за пејачот/пејачката, оркестарот и салата/салите.
* МС ги покрива патните трошоци и вечерите за учесниците. За пријавените учесници во програмата не се наплатуваат влезници.
* МС ги покрива вечерите за поканетите гости, почесните членови на МС и за присутните членови на Претседателството на МС и претседателите на друштвата/клубовите.